b'\n_START_ARTICLE_\nEco Vitae\n_START_SECTION_\nNamen dru\xc5\xa1tva in njegovi \xc4\x8dlani\n_START_PARAGRAPH_\nGlavni namen dru\xc5\xa1tva je pripomo\xc4\x8di k ozave\xc5\xa1\xc4\x8danju, izobra\xc5\xbeevanju in aktiviranju strokovne in \xc5\xa1ir\xc5\xa1e javnosti na podro\xc4\x8dju varovanja okolja. Okoljske probleme \xc5\xbeeli dru\xc5\xa1tvo prikazati kot izziv za sedanjo in bodo\xc4\x8de generacije, predvsem pa je \xc5\xbeelja dru\xc5\xa1tva pri ljudeh vzbuditi ob\xc4\x8dutek za lepo, kar ob pristnem medsebojnem stiku in z okoljem v katerem \xc5\xbeivijo, sami ob\xc4\x8dutijo._NEWLINE_Ve\xc4\x8dina \xc4\x8dlanov je izmed prvih univerzitetnih diplomiranih ekologov v Sloveniji in s svojim znanjem \xc5\xbeelijo pripomo\xc4\x8di k re\xc5\xa1evanju okoljskih problemov in sodelovati z drugimi podobnimi dru\xc5\xa1tvi in organizacijami ter javno upravo, na lokalnem, dr\xc5\xbeavnem in mednarodnem nivoju.'